钦定古今图书集成/理学汇编/文学典/第045卷 > 宋绘
## 钦定古今图书集成/理学汇编/文学典/第045卷 > 宋绘

按《北齐书宋显传》：“显从祖弟绘，少勤学，多所博览，好
撰述。魏时，张缅《晋书》未入国，绘依准裴松之注《国志》
体，注王隐及《中兴书》，又撰《中朝多士传》十卷，《姓系谱
录》五十篇。以诸家年历不同，多有纰缪，乃刊正异同，
撰《年谱录》，未成，河清五年并遭水漂失。绘虽博闻强
记，而天性恍惚，晚又遇风疾，言论迟缓。及失所撰之”
书。乃抚膺恸哭曰：“可谓天丧予也。”天统中卒。